ড.মুহাম্মদ মুরসী মৌলবাদী ইখওয়ানুল মুসলিমীনের।দেশ-বিদেশের সেক্যুলারিস্ট,ন্যাশনালিস্ট,সোসালিস্ট, ট্রাইবালিস্ট ও সামরিক স্বৈরাচারিদের কেউই চায় না মিশরের ন্যায় মধ্যপ্রাচ্যের সবচেয়ে জনবহুল ও সবচেয়ে গুরুত্বপূর্ণ দেশে ইসলামি মৌলবাদী দল বিজয়ী হোক। কারণ তাতে শক্তিশালী হবে এবং মনবল ফিরে পাবে সমগ্র বিশ্বের ইসলামপন্থিরা। স্বৈরাচার-বিরোধী ইসলামের সে জোয়ার তখন সৌদি আরব, কুয়েত, আরব আমিরাত,ওমান ও জর্দানের ন্যায় দেশগুলোতে দ্রুত ছড়িয়ে পড়তে পারে -সেটিই ছিল তাদের মূল ভয়।তখন ভেঙ্গে যেতে পারে বহু যত্নে গড়া বিভক্তির কৃত্রিম মানচিত্র। তাই মধ্যপ্রাচ্যের সেক্যুলারিস্ট,ন্যাশনালিস্ট,ট্রাইবালিস্ট,সোসালিস্ট ও স্বৈরাচারিদের মাঝে নানা বিষয়ে মতভেদ থাকলেও ইসলামপন্থিদের বিজয় রুখবার বিষয়ে কোনরূপ দ্বিমত ছিল নাই। বরং ঐক্যমতটিই বলিষ্ঠ।তাই ইসলামপন্থিদের বিরুদ্ধে গড়ে তুলেছে গ্রান্ড কোয়ালিশন। জনগণের ভোটে নির্বাচিত হওয়ার সামর্থ তাদের যে নাই -সেটি সাম্প্রতিক নির্বাচনগুলোতে প্রমাণিত হয়ে গেছে। কিন্তু তাদের হাতে ক্ষমতা রয়েছে সামরিক ও প্রশাসনিক মহলে। প্রচন্ড দাপট মিডিয়াতেও।স্বৈরাচারি হুসনী মোবারক অপসারিত হওয়াতে শুধু প্রশাসনের মাথা অপসারিত হয়েছিল,কিন্তু অক্ষত রয়ে যায় পুরা দেহ। ফলে দেশের সামরিক,প্রশাসনিক,বিচার ও পুলিশ বিভাগে বহাল তবিয়তে থেকে যায় হুসনী মোবারকের রাজনৈতীক মিত্ররা।দাপট থেকে যায় দেশের সেক্যুলার মিডিয়ার। মুরসীর বিরুদ্ধে সক্রিয় অসহযোগীতাই ছিল তাদের নীতি। ফলে ড.মুরসীর পক্ষে নিজ পরিকল্পনা নিয়ে সামনে এগুনোর পথ ছিল না।